1. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 205889 της 21/26 Αυγ. 1965 (ΦΕΚ Β΄ 555) Περί καθορισμού γενικών όρων λειτουργίας των ειδικών ραδιοτηλεφωνικών δικτύων. Έχοντες υπ’ όψιν: 1.Το Ν.Δ. 1049/1949 «περί οργανώσεως των Τηλεπικοινωνιών Ελλάδος». 2.Την υπ’ αριθ. 21070/88621/12.10.1964 πρότασιν του Ο.Τ.Ε. 3.Γνωμοδότησιν του Τηλεπικοινωνιακού Συμβουλίου (συνεδρίασις της 17.5.1965), αποφασίζομεν: Ι.Καθορίζομεν ως κάτωθι τους όρους και προϋποθέσεις λειτουργίας των ειδικών ραδιοτηλεφωνικών δικτύων. 1.Δια πάσαν περίπτωσιν εγκαταστάσεως ειδικού ραδιοτηλεφωνικού δικτύου, θα χορηγήται άδεια του Υπουργείου Συγκοινωνιών τη αιτήσει του ενδιαφερομένου ή του Ο.Τ.Ε. Εις την άδειαν θα περιλαμβάνωνται οι ειδικοί όροι λειτουργίας του δικτύου αναλόγως της κατηγορίας και της φύσεως αυτού. 2.Αυτοτελή ειδικά ραδιοτηλεφωνικά δίκτυα δύνανται να λειτουργούν είτε εντός πόλεων ή περιοχών εις τας οποίας λειτουργούν αστικά τηλεφωνικά δίκτυα ή δίκτυα κινητής τηλεφωνίας του Ο.Τ.Ε. γενικής ανταποκρίσεως είτε και εις περιοχάς ένθα δεν λειτουργούν τοιαύτα δίκτυα. 3.Άδεια λειτουργίας αυτοτελών ειδικών ραδιοτηλεφωνικών δικτύων θα χορηγήται μόνον εις τας περιπτώσεις καθ’ ας κρίνεται ότι δεν είναι δυνατή η εξυπηρέτησις των αναγκών επικοινωνίας δια του γενικού Τηλεπικοινωνιακού δικτύου ή δι’ ενσυρμάτων μέσων. 4.Τα δίκτυα θα έχουν τεχνικά χαρακτηριστικά, εγκρινόμενα υπό του Υπουργείου Συγκοινωνιών και αναγραφόμενα εις την χορηγουμένην άδειαν λειτουργίας. 5.Τα δίκτυα θα λειτουργούν επί συχνοτήτων των ζωνών της σταθεράς κινητής υπηρεσίας των περιλαμβανομένων μεταξύ 26-174 μεγακύκλων. Αι συχνότητες λειτουργίας θα καθορίζωνται υπό της Γενικής Διευθύνσεως Τηλεπικοινωνιών και θα ρυθμίζωνται δια κρυστάλλων. 6.Τα δίκτυα θα αποτελούνται εκ πομποδεκτών επικοινωνούντων μεταξύ των είτε απ’ ευθείας είτε μέσω σταθμού βάσεως. 7.Εις την σχετικήν άδειαν θα καθορίζεται η περιοχή ή αι περιοχαί, εις ας μόνον θα επιτρέπεται η λειτουργία του δικτύου. 8.Οι πομποδέκται θα εγκαθίστανται μονίμως εις ωρισμένα σημεία ή θα εγκαθίστανται σταθερώς επί κινουμένων οχημάτων ή θα φέρωνται υπό πεζών. Αι περιοχαί εις ας θα κινούνται τα οχήματα ή οι πεζοί θα καθορίζωνται εις την άδειαν. Οι σταθμοί βάσεως θα εγκαθίστανται εις θέσεις καθοριζομένας εις την άδειαν. 9.Η προμήθεια των συσκευών και του εν γένει ραδιοηλεκτρικού εξοπλισμού θα γίνεται υπό των εξυπηρετουμένων δαπάναις αυτών, αυτούς δε θα βαρύνη η συντήρησις τούτου, ήτις θα γίνεται μερίμνη των ιδίων. 10.Τα δίκτυα θα χειρίζωνται υπό προσωπικού της εξυπηρετουμένης επιχειρήσεως. 11.Δια των δικτύων θα εξυπηρετούνται μόνον αι ανάγκαι επικοινωνίας της επιχειρήσεως ή του προσώπου, το οποίον θα αναγράφεται εις την άδειαν, ουχί δε και τρίτων. 12.Δι’ έκαστον δίκτυον θα ορίζεται υπεύθυνον πρόσωπον, υποδεικνυόμενον υπό της Επιχειρήσεως επ’ ονόματι της οποίας εκδίδεται η άδεια. Τούτο θα είναι συνυπεύθυνον δια την λειτουργίαν του δικτύου και δια πάσαν παράβασιν ή καταχρηστικήν λειτουργίαν του δικτύου. 13.Τα ειδικά δίκτυα θα λειτουργούν αυτοτελώς και δεν θα συνδέωνται ούτε θα εντάσσωνται εις το γενικόν τηλεπικοινωνιακόν δίκτυον του Ο.Τ.Ε. Τοιαύτη σύνδεσις θα είναι δυνατή μόνον κατόπιν συμφωνίας μετά του Ο.Τ.Ε. και εγκρίσεως του Υπουργείου. 14.Απαγορεύεται η επικοινωνία αυτοτελών ειδικών δικτύων μεταξύ των ή μετ’ άλλων ειδικών δικτύων. 15.Άπαντα τα λειτουργούντα ειδικά δίκτυα θα τελούν υπό την εποπτείαν και τον έλεγχον του Ο.Τ.Ε. (Μετά την σελ. 470) Σελ. 470,11 274-047 Ειδικά Ραδιοτηλεφωνικά Δίκτυα 22.Ζ.ε.1 16.Η εγκατάστασις των δικτύων θα γίνεται υπό του Ο.Τ.Ε. ή υπό την εποπτείαν αυτού, εκτός αν καθορίζεται άλλως εις την σχετικήν άδειαν. 17.Δια συμφωνίας μετά του Ο.Τ.Ε. θα δύναται να ανατίθεται εις τούτον η μελέτη και η προθεσμία του συνόλου ή μέρους του τεχνικού εξοπλισμού, ως και η εγκ/σις αυτού ή και η συντήρησις του δικτύου, επί τη καταβολή των συνολικών δαπανών ως και των δαπανών συντηρήσεως, εφ’ όσον αύτη ανατίθεται εις τον Ο.Τ.Ε. 18.Οιαδήποτε μεταβολή του δικτύου (αντικατάστασις συσκευών, αύξησις ή μείωσις του αριθμού αυτών, μεταβολή της θέσεως ή της περιοχής λειτουργίας του δικτύου κλπ.) θα εγκρίνεται υπό του Υπουργείου Συγκοινωνιών εν συνεννοήσει μετά του Ο.Τ.Ε. 19.Δι’ αποφάσεως του Υπουργού Συγκοινωνιών θα δύνανται να τροποποιούνται αι χορηγηθείσαι συχνότητες ή και να αναστέλλεται η λειτουργία του δικτύου εν περιπτώσει παρενοχλήσεων. 20.Αι χορηγούμεναι άδειαι ανακαλούνται δι’ αποφάσεως του Υπουργού Συγκοινωνιών εις τας κάτωθι περιπτώσεις: α)Δια λόγους δημοσίας τάξεως και ασφαλείας. β)Εν περιπτώσει παραβάσεως των ισχυόντων διεθνών και εσωτερικών κανονισμών ή Νόμων ή των όρων λειτουργίας των δικτύων. γ)Εν περιπτώσει μη καταβολής των οφειλομένων τελών. δ)Εάν εξέλιπον οι λόγοι λειτουργίας του δικτύου. 21.Δια την λειτουργίαν των αυτοτελών ραδιοτηλεφωνικών δικτύων καταβάλλονται εις τον Ο.Τ.Ε. τέλη καθοριζόμενα υπό των εκάστοτε ισχυόντων ειδικών τιμολογίων δια τα δίκτυα της κατηγορίας ταύτης. 22.Οι δια της παρούσης αποφάσεως καθοριζόμενοι όροι δεν έχουν εφαρμογήν επί σταθερών και κινητών ραδιοηλεκτρικών δικτύων των Ενόπλων Δυνάμεων και των Σωμάτων Ασφαλείας, δι’ α εφαρμόζεται ιδιαιτέρα διαδικασία. 23.Η παρούσα απόφασις έχει εφαρμογήν από της ισχύος της και επί των ειδικών ραδιοηλεκτρικών δικτύων δια την λειτουργίαν των οποίων έχουν χορηγηθή προγενέστεραι άδειαι. 24.Ο Ο.Τ.Ε. θα τηρή ενημερωμένον Μητρώον των αυτοτελών ειδικών ραδιοηλεκτικών δικτύων, κατ’ αλφαβητικήν σειράν δικαιούχων ή κατ’ άλλην πρόσφορον κατάταξιν. Σελ. 470,12 274-048 Εις το Μητρώον θα περιλαμβάνωνται τα κάτωθι στοιχεία: Ονομασία, ιδιότης και διεύθυνσις του χρησιμοποιούντος το δίκτυον. Εξυπηρετούμεναι ανάγκαι επικοινωνίας δια του δικτύου. Ονοματεπώνυμον, ιδιότης και διεύθυνσις ορισθέντος υπευθύνου δια την κανονικήν χρησιμοποίησιν των συσκευών και την λειτουργίαν του δικτύου. Περιοχή λειτουργίας του δικτύου. Κατηγορία και αριθμός συσκευών (βάσεως, κινητοί, φορητοί) και τεχνικά χαρακτηριστικά αυτών. Χρησιμοποιουμένη συχνότης. Αριθμός και χρονολογία αδείας λειτουργίας του δικτύου. Χρόνος ενάρξεως και λήξεως λειτουργίας του δικτύου. Παν άλλο χρήσιμον στοιχείον, αφορών το δίκτυον. ΙΙ.Η παρούσα απόφασις ισχύει από της δημοσιεύσεώς της εις την Εφημερίδα της Κυβερνήσεως. 22.Ζ.ε.1 Ειδικά Ραδιοτηλεφωνικά Δίκτυα